GAUS BATTERY CHARGER/DISCHARGER 

GBC12-36V30A-AS-MS-PS-DCH

High Frequency Intelligent Multi Step Charger

Three-Stage Charger with Float Charge and Equalization

Visoko frekventni inteligentni više koračni punjač/pražnjač i izvor napajanja
OPIS I UPUTSTVO ZA KORIŠĆENJE

2. GAUS BATTERY CHARGER GBC12-36V30A-PARS

GBC12-36V30A-PARS (GBC-PARS) je mikroprocesorski uređaj za punjenje, brzo punjenje PARS metodom, kondicioniranje i održavanje olovnih Pb i NiCd baterija nominalnih napona 12V, 24V i 36V. GBC-PARS je monofazni polumostni visoko-frekventni inteligentni punjač/izvor napajanja konstantog napona sa strujnim ograničenjem. To znači da napon na izlazu, odnosno priključenoj bateriji (ili bez baterije u power supply modu PS), dostiže strujom koja ne prelazi struju limita, a po dostizanju postavljenog napona, naponski nivo se održava a struja pada kako se baterija dopunjuje.Veličina struje punjenja (strujno ograničenje) se bira u zavisnosti od nazivnog kapaciteta ili željene brzine punjenja. Takođe, vrednost napona punjenja je podesiva za razne režime punjenja. Punjenje je naponski, strujno, vremenski i kapacitivno kontrolisano  i implementirane su brojne mere zaštite. GBC-PARS ima operacije RESET i MAINTENANCE. Naime, kako uređaj podržava operacije punjenja i pražnjenja, omogućeno je da se pre početka punjenja obavi operacija pražnjenja baterije konstantnom strujom do nivoa od 1.75V/Cell (31.5V). Takođe, nakon završenog brzog punjenja, uređaj može da uđe u režim održavanja (Maintenance) baterije punjenjem konstantnim naponom od 2.25V/Cell (40.5V).

Kako je uređaj mikroprocesorski, sa merenjem struje, napona, temperature hladnjaka poluprovodničkih komponenti i transformatora, po želji je moguće implementirati razne algoritme rada. Moguća je izmena naponskih i strujnih limita, uslovljavanje karakteristike punjenja, pauziranje, čekanje na događaj (merenje Ah u punjenju), uslovljavanje završetka punjenja, konekcija sa PC računarom, prikaz grafika punjenja i štampanje istog, itd.

Energetski deo punjača čine ulazni filter sa visoko kvalitetnim elektrolitskim kondenzatorima (EPCOS-SIEMENS 105C), visoko-frekventni transformator (ETD Siemens) i polumost sa energetskim tranzistorima (International Rectifier IR), ultra brze diode, zavojnica (ETD Siemens) i impulsno širinski PWM modulator. Frekvencija rada je 50kHz.  Zahvaljujući naponskoj karakeristici punjenja, moguće je vršiti punjenje bez nadzora, jer nema prepunjavanja (preko noći ili vikenda). Takođe, ukoliko u toku punjenja dođe do ispada mrežnog napajanja, uređaj po njegovom povratku automatski nastavlja sa punjenjem sa parametrima koji su bili pre ispada mreže. Preko LCD displeja sa 2x16 karaktera ispisuju se vrednosti struje, napona, vremena, kapaciteta, upozorenja, nepravilnosti itd i kao i podešavanje uređaja kroz 10-ak menija (izbor struje i napona punjenja, ukupnog broja Ah, trajanja punjenja, operacije reseta i/ili održavanja baterije, informacija o prethodnom punjenju...). Sa prednje strane uređaja se nalaze start (scroll) i stop (select) tasteri, prekidač R/S (Ready/Set), prekidač PARS ON/OFF, led diode i LCD displej za indikaciju. Sa zadnje strane uređaja su izvodi punjača, glavni prekidač, mrežni kabel, kućište sa topljivim osiguračem u mrežnom delu napajanja, nožasti osigurač u izlaznom delu i držači za namotavanje kablova (u zavisnosti od verzije moguće su i drugačije izvedbe, sa osiguračima na pločici punjača i bez držača kablova).

Gaus Charger GBC24V60A-PARS ima sledeće zaštite: 
1. nema varnice pri stavljanju ili skidanju klema u punjenju;

2. temperaturno kontrolisano forsirano vazdušno hlađenje;

kontrola minimalnog dozvoljenog napona priključene baterije (onemogućen start za Ucell<0.5V-izmenljivo);

4. temperaturna zaštita na hladnjaku poluprovodničkih energetskih komponenti;

5. u slučaju ispada mrežnog napajanja, po njegovom ponovnom uspostavljanju automatski se nastavlja punjenje sa ranije postavljenim parametrima (u varijanti bez automatskog starta);

6. nožasti tromi osigurač 2x20A 96VDC;

7. topljivi tromi osigurač 30mm od T16A u mrežnom kolu;

8. ugrađen PFC;

9. soft start PWM modulatora;

10. soft start u punjenju ulaznih elektrolita;

11. zaštita punjača od kratkog spoja na izlaznim klemama; 

12. zaštita od pada kleme u toku punjenja (pauziran uređaj do povratka napona baterije);

13. zaštita od kontra polariteta sa onemogućenim startom.

3. TEHNIČKE KARAKTERISTIKE

-tip naponskog pretvarača: monofazni polumostni pretvarač;

-napajanje 230V +/- 25%, 50Hz 1.7kW; max. izlazna snaga 1500W;

-nominalna ulazna struja: 8A; maksimalna startna struja: 10A

-instrumenti:
LCD displej 2x16 karaktera, ampermetar 0-40.00A, voltmetar 0-100.00V, temp1 –99 do 99C

-dužina priključnih kablova sa olovnim klemama: 2m, presek 10mm2

-radna temperatura: -30 do +55C

	Struja punjenja
	0.2-30A Cn/10, Cn/5...

	Tip baterija
	12, 24,36V (3x12V); Cn od 33Ah do 300Ah, Sb-Sb, Sb-Ca, Ca-Ca, AGM, Gel

	Raspon napona punjenja
	5-41.5V (maksimalno na raspolaganju)

	Izlazni napon
	12V, 24V,36V (2.47, 2.57, 2.67V/Cell, 2.20-2.75V/Cell korak pod. 0.01V/Cell)

Za NiCd od 1.3-1.75V/Cell

	Kapacitet
	Punjenje do tri 12V-ne baterije

	Tačnost
	Bolja od 5%

	Rezolucija
	40mA i 100mV 

	Talasnost struje
	0,2A max

	Talasnost izlaznog napona
	<300mV

	Energetika
	MOSFET tranzistori, ultra brze diode 

	Frekvencija rada
	50kHz

	Koeficijent korisnog dejstva
	90% PFC ugrađen

	Hlađenje
	Forsirano temperaturno kontrolisano vazdušno, opciono prirodno

	Kontrolne karakteristike
	Punjač konstantnog napona sa strujnim limitom, three stage karakteristika

	Kontrolna varijabla
	Struja, napon, kapacitet Ah, vreme

	Displeji
	LCD displej sa 2x16 karaktera

	Kontrolni elementi
	Glavni prekidač, start i stop tasteri punjača, prekidač Ready/Set, prekidač PARS ON/OFF, LED diode

	Operacija RESET
	Ipražnjenja je Ipunjenja/4, do 1.75V/Cell (10.5V, 21V ili 31.5V)

	Operacija MAINTENANCE
	U održavanja je 2.25V/Cell (13.5V, 27V ili 40.5V)

	Kućište
	čelična sivo/crveno plastificirana kutija

	Dimenzije (ŠxVxD)
	230x155x420mm 

	Masa
	8kg


GBC36V30A-PARS je urađen po standardima EU i usklađen sa:

· EN60335-1/194 (Safety of household and similar electrical appliances-Part 1: General requirements); SIST EN 60335-1, may 1998; JUS IEC 60335-1 1998. i

· EN60335-2-29 (Part 2: Particular requirements for battery chargers); JUS IEC 60335-2-29 2000. god.
4. LCD Display

4.1. Mod za podešavanje

U mod podešavanja se može ući samo dok je uređaj u READY stanju (nije pokrenut proces punjenja). Uključenjem prekidača R/S (Ready/Set) uređaj se prebacuje u mod za podešavanje i pali se odgovarajuća žuta LED dioda. U ovom modu tasteri STOP i START imaju nova značenja i to SCROLL i SELECT respektivno.

Navigacija kroz menije vrši se tasterom SCROLL, a ulazak u podmeni tasterom SELECT. Ukoliko meni nema svoje podmenije, tada taster SCROLL ima ulogu inkrementa konkretnih numeričkih vrednosti, a taster SELECT služi za potvrdu podešene vrednosti. Brže približavanje nekoj konkretnoj željenoj vrednosti moguće je neprekidnim pritiskom na taster SCROLL. U bilo kojoj tački hijerarhije moguće je isključiti mod za podešavanje i vratiti se u mod READY jednostavnim pritiskom na prekidač R/S (Ready/Set) kada se gasi žuta i pali zelena LED dioda READY. Sva prethodna podešavanja su zapamćena u memoriji uređaja.

4.2. Glavni ekran

Primer uvećanog glavnog ekrana:

Prva tri karaktera u prvom redu LCD displeja predstavljaju stanje uredjaja i mogu biti:

CHR
-skraćeno od CHARGE. Označava operaciju punjenja,

DCH
-skraćeno od DISCHARGE. Označava podoperaciju pražnjenja (RELAX) u okviru peracije brzog punjenja (Fast Charge-PARS),

FIN
-skraćeno od FINISH. Označava završenu operaciju,

PA
-skraćeno od PAUSE. Označava pauzirano stanje tokom nekog alarma,

RES
-skraćeno od RESET. Označava operaciju reseta baterije (pražnjenje do 1.75V/Cell),

MAI
-skraćeno od MAINTENANCE. Označava operaciju održavanja baterije (2.4V/Cell konstantan napon),

RDY
-skraćeno od READY. Označava pripravno stanje posle reseta ili prilikom uključenja.


Sledećih 7 karaktera je rezervisano za prikaz kapaciteta. Prvi red LCD displeja završava se informacijom o naponu baterije. Drugi red počinje časovnikom (ukupno 8 karaktera za sate, minute i sekunde u procesu punjenja odnosno 7 karaktera za minute, sekunde i desetinke u procesu pražnjenja). 

Deveti karakter drugog reda (u primeru uzvičnik) može biti:

SPACE
-označava proces sa fabričkim vrednostima,

!

-označava proces sa korisnikovim (UserDefined) vrednostima.

P

-uklju;en PARS
1-4

-faze u multistep režimu

Drugi red završava informacijom o struji.

Alarmna stanja se prikazuju blinkanjem alarmne poruke preko glavnog ekrana.

4.3. Spisak poruka i alarma koje GBC36V30A_PARS može da prijavi u toku rada

Prikazuje se prilikom uključenja (Power On) glavnog prekidača ako je uređaj priključen na mrežno napajanje

	P
	O
	W
	E
	R
	
	F
	A
	I
	L
	U
	R
	E
	!
	
	

	p
	r
	o
	c
	e
	s
	
	c
	o
	n
	t
	i
	n
	u
	e
	d


Prilikom uključenja uređaja vrši se provera da li je prethodno gašenje uređaja izazvano nasilnim isključenjem prekidača (Power Off) ili nestankom mrežnog napajanja u toku procesa punjenja. Ukoliko punjač prepozna ovu situaciju, nastavlja prethodni prekinuti proces punjenja automatski. Punjenje se nastavlja tačno tamo gde je prekinuto sa istim parametrima (struja, napon, vreme, kapacitet…)

Ako je korisnik pri pokretanju procesa punjenja dodelio novu vrednost varijabli ChargeDuration, nakon isteka tog vremena punjenja, proces će biti zaustavjen (ukoliko prethodno nije zaustavljen drugim uslovom ili manuelno).

Ako korisnik prilikom pokretanja punjenja nije menjao vrednost varijabli ChargeDuration, ona ima fabričku vrednost (24 časa). Nakon isteka tog vremena punjenja, proces će biti zaustavjen (ukoliko prethodno nije zaustavljen drugim uslovom ili manuelno).

Ukoliko je korisnik prilikom pokretanja procesa punjenja dodelio vrednost varijabli CappacityLimit (fabrički nije podešena kao uslov za zaustavljanje punjenja), proces punjenja će biti zaustavljen pošto akumulator primi izabran broj Ah. Npr. CappacityLimit=55Ah će zaustaviti punjenje kada punjač preda akumulatoru 55Ah.

Ova poruka se prikazuje kada korisnik ručno zaustavi proces punjenja pritiskom na taster STOP.

Alarmno stanje koje se javlja u slučaju pojave (ili piključenja) nedozvoljeno visokog napona na izlaznim priključcima punjača. U ovom slučaju nije moguće pokrenuti proces punjenja, a ako se pojava desila u toku punjenja, isto se prekida.

Alarm nastao usled: pada kleme sa baterije u procesu punjenja, ispada automatskog osigurača, preniskog napona akumulatora ili prekidom izlaznih kablova. Otklanjanjem uzroka alarma (vraćanje kleme, uključenje automatskog osigurača ili otklanjanje nekog prekida u kablovima) punjenje će se automatski nastaviti.

Ukoliko se proces punjenja pokreće sa parametrima definisanim od strane korisnika (različitim od fabričkih vrednosti)  ovo upozorenje obaveštava korisnika o tome.

Proces punjenja se pauzira ako temperatura hladnjaka energetike pređe 80˚C. U ovom stanju nije moguće pokrenuti punjenje, a ukoliko korisnik ne resetuje punjač, pauzirano punjenje će se nastaviti automatski kada temperatura hladnjaka padne ispod 60˚C.

Uređaj se nalazi na nedozvoljeno niskoj temperaturi i nije moguće pokrenuti punjenje (ima verzija bez ovog alarma).

Ukoliko se u toku punjenja iz nekog razloga detektuje struja veća od 35A, punjenje će se automatski prekinuti radi zaštite punjača. 

Kada struja punjenja padne ispod 0.160A, punjenje se automatski prekida (baterija je puna) ili punjač ulazi u operaciju održavanja (maintenance float) ako je tako definisano pri pokretanju. U multi step režimu zbog mogućeg koraka pauze (Ich=0A) ovo ne važi kao i u verzijama sa auto-startom.
5. UPUTSTVO ZA KORIŠĆENJE

5.1. Instalacija uređaja

1.
Uključiti utikač mrežnog napajanja;

2.
Uključiti prekidač POWER; 

3.
Na LCD displeju će se pojaviti intro poruka koja će se zadržati oko 3 sekunde. Posle ove poruke moguće je da će uređaj automatski nastaviti proces punjenja ukoliko je prethodno bio pokrenut i prekinut nasilnim isključenjem ili nestankom mrežnog napajanja. U tom slučaju će se pojaviti druga poruka sa prethodne liste, pa se po želji može nastaviti prethodni proces punjenja ili pritiskom na taster STOP zaustaviti proces. Ukoliko je prekidač R/S u READY položaju (svetli zelena READY LED dioda) na LCD displeju se vidi MAIN SCREEN i moguće je očitati trenutni napon akumulatora. Ukoliko je prekidač R/S u SET modu (žuta LED dioda svetli), treba ga prebaciti u READY mod. U ovom trenutku se po potrebi mogu izvršiti određena podešavanja koja će biti objašnjena u daljem tekstu.

4. Priključiti kleme na izlaznim kablovima punjača na akumulator na propisan način. Pozitivna klema (crveni kabel) priključuje se na plus pol, a minus klema (crni ili plavi kabel)  na minus pol akumulatora. Napomena! Polovi na bateriji moraju biti očišćeni, a klema propisno stegnuta. 

5.
Pritiskom na taster START uređaj će zatražiti da se odaberu parametri punjenja (naponski i stujni limit). Opis videti u sledećoj glavi ovog poglavlja (5.2 Pokretanje punjenja).

6.
Na LCD displeju moguće je pratiti proces punjenja (proteklo vreme, trenutnu struju punjenja, trenutni napon punjenja, uneti kapacitet Ah, kao i status procesa i eventualno nastala neregularna stanja usled pada kleme, pregrevanja itd.)

7.
U bilo kom trenutku moguće je zaustaviti proces punjenja pritiskom na taster STOP.

5.2. Pokretanje punjenja

Pritiskom na taster "START" potrebna su određena podešavanja vezana za način punjenja. 

User Settings Press Start – Upozorava korisnika da su određena podešenja izmenjena i da je kraj procesa punjenja uslovljen od strane korisnika. Potrebno je pritisnuti Start taster da bi se izabrali naponski i strujni limit i pokrenulo punjenje. Tokom punjenja na displeju posle ispisanog vremena stoji znak ”!” što označava da je punjenje sa korisnikovim podešenjima.
Pritisak na START/SELECT:

Tasterom STOP/SCROLL se bira naponski limit po sledećem rasporedu: 

ChargeU/Cell:
2.47, 2.57, 2.67, 2.20....2.75 sa korakom od 0.01V/Cell.

Ukupan napon punjenja se računa kao izabrani broj ćelija (6, 12 ili 18) puta napon ćelije.

U meniju 3. u SET treba prethodno definisati broj ćelija ukoliko je on drugačiji od 18 (36V).

VAŽNO: Izbor naponskog limita je veoma važan za bateriju koja se puni i treba ga birati u zavisnosti od željenog režima punjenja po preporuci proizvođača baterije. 

Pritiskom na taster SELECT selektuje se naponski limit i otvara se prozor za izbor struje sa korakom od 10A.

Tasterom SCROLL postavi se vrednost strujnog limita u amperima, pritiskom na taster SELECT ta se vrednost usvaja i otvara se prozor za podešavanje strujnog limita sa korakom od 1A.

VAŽNO: Struja punjenja se bira kao 1/10Cn (desetina nominalnog kapaciteta, npr za Cn=215Ah I=21.5A).  U brzom punjenju PARS metodom, struja se bira u skladu sa željenom brzinom odnosno trajanjem punjenja, kao i potrebnim kapacitetom... 

Tasterom SCROLL postavi se vrednost strujnog limita u ranije podešenim amperima sa dodatkom necelog dela ampera, pritiskom na taster SELECT ta se vrednost usvaja i otvara se prozor za potvrdu izabranih limita.

Tasterom SCROLL se bira Yes/No da bi potom pritisak na SELECT pokrenuo proces punjenja (Yes) ili poništio celu akciju podešavanja limita ( No).

Proces punjenja se uvek može prekinuti pritiskom na taster STOP, ili se može čekati na dostizanje nekog od uslova automatskog gašenja procesa.

Ukoliko je prekidac PARS u polozaju da svetli crvena led dioda moguce je brzo punjenje (vecim strujama bez ostecenja baterije). U avrijanti uređaja bez prekidača izbor PARS režima se vrši kroz menije i indikacija uključenosti je „P“ ispred struje.
6. PODEŠAVANJE UREĐAJA

6.1. USER SETTINGS – Korisnikova podešenja

Prebacivanjem prekidača READY/SET u položaj SET (pali se odgovarajuća žuta led dioda) ulazi se u menije za podešavanje uslova za prekid punjenja. 

Pritiskom na taster SCROLL ulazi se u prvi meni:

Default settings –Pozivom na ovu komandu vraćaju se originalna podešenja uređaja koje je propisao proizvođač.

Pritisak na SELECT:

Pritisak naSCROLL:

Charge Condition – Ovo je grupa uslova koji se mogu zadati prilikom punjenja.

Pritisak na SELECT:

Time Condition – Vremenski uslov zadaje se kada je potrebno da se punjač zustavi posle zadatog vremena (default – 24h).

Pritisak na SCROLL:

Pritisak na SELECT:

Kombinovanjem pritisaka na tastere SCROLL i SELECT postavlja se željeno vreme (po 1h ili po 15min).

Ovaj meni se koristi za izbor brzine (trajanja) punjenja. Ako se izabere vreme različito od 24h (npr. 2h 30min), prilikom pokretanja punjenja u podešavanju sruje punjenja menja se izgled displeja. U prvom redu displeja se prikazuje izabrano vreme punjenja i radi se računica unetog kapaciteta u toku punjenja po PARS formuli. Struju treba selektovati tako da se ostvari potrebna količina Ah za predviđeno vreme punjenja.

Na primer za selektovano vreme

prilikom pokretanja punjenja, displej za izbor struje je sledećeg izgleda:

Nakon izbora vremena, ulazi se u sledeći podmeni:

Capacity Condition – Kapacitivni uslov zadaje se kada je potrebno da se punjač zaustavi posle zadatog kapaciteta koji se unese u bateriju.

Pritiskom na SELECT otvara se ekran za podešavanje kapacitivnog uslova:

Kombinovanjem SCROLL i SELECT tastera podešava se željeni kapacitet.

Sledeći je meni za izbor operacije RESET pre punjenja PARS metodom (pražnjenje baterije do napona 21V odnosno 1.75V/Cell).

Pritiskom na SELECT otvara se meni za izbor YES/NO. U varijanti punjača bez prekidača PARS Y/N, meni za izbor struje se menja ako je izabrana operacija RESET, prikazuje se direktno struja pražnjenja, nakon RESET-a punjač staje sa indikacijom ispražnjenih Ah.

Sledeći je meni za izbor operacije MAINTENANCE (održavanje 13.5V, 27V nakon fast charge PARS metodom).

Pritiskom na SELECT otvara se meni za ibor YES/NO.

Nakon izbora i SCROLL, otvara se podmeni za povratak na meni 2.

Pritiskom na SCROLL u osnovnoj grani menija, u meniju 3 se može izabrati broj ćelija u serijskoj vezi koje se pune (3, 6 ili 12 odnosno 6V, 12V ili 24V).  

Pritiskom na SELECT ulazi se u meni za izbor broja priključenih ćelija odnosno naponskog tipa baterije.

Pritiskom na SCROLL u osnovnoj grani menija, u meniju 4 se mogu pogledati rezultati iz poslednjeg punjenja.  

Ulaskom u ovaj meni, dobijaju se informacije o trajanju i broju Ah u prethodnom punjenju u okviru operacija RESET i FAST CHARGE-PARS.

U novijoj verziji punjača (od 2015. godine) ovaj meni je zamenjen multistepom.

Sa SCROLL u glavnoj grani menija, dolazi se do menija za definisanje parametara za Multi-Step.

Pritiskom na SELECT, otvara se meni sa pitanjem da li se želi Multi-Step program formiranja.

Ako se izabere Yes, sledeće treba definisati roj koraka Multi-Step-a.

Nakon izbora broja koraka (od 2 do 4) potrebno je definisati struju punjenja i trajanje svakog koraka.

Za svaki korak (u primeru treći) treba kombinovanjem tastera SCROLL i SELECT definisati struju i trajanje. Struja se definiše sa korakom od 1A u rasponu od 0 do 60A, dok se trajanje koraka bira od 0 do 24h sa korakom od 0,5h. Postavljeni parametri za svaki korak se pampte i nude priliko sledećeg postavljanja kao početni. Ako se za neki korak izabre struja 0A, u toku punjenja taj korak će biti proglašen pauzom u kojoj vreme koraka teče ali nema struje. Ako se pak vreme izabere 0h, taj korak će biti preskočen.

Takođe, sa SCROLL u glavnoj grani menija, moguće je otvoriti ekran sa informacijom o broju prekida napajanja (nestanaka struje) u toku poslednjeg punjenja.

Power Fail last process – Ova opcija pokazuje broj ispada mrežnog napajanja tokom procesa punjenja
(u nekim varijantama sa auto-startom ovde je indikacija rednog broja punjenja/održavanja do aktiviranja intenzivnog punjenja na npr. 10 punjenju)

U verziji punjača bez prekidača PARS ON/OFF, ovaj meni je zamenjen menijem za ovaj izbor.

Pritiskom na SELECT ulazi se u meni za izbor Yes/No. Po default-u PARS je uključen.

Napomena: Sva podešenja u menijima u opciji SET, ostaju upamćena samo do prvog isključenja uređaja. Nakon sledećeg uključenja vraćaju se originalna podešenja. Pokretanje procesa punjenja u slučaju podešenih parametara za prekid punjenja drugačijih od fabričkih, praćeno je upozorenjem USER SETTINGS!

7. LEGENDA OZNAKA I POJMOVA

A-(Amper) jedinica za struju

V- (Volt) jedinica za napon

Capacity Ah – (Amperčas) jedinica za kapacitet baterije

Charge (CHR)– Punjenje

Discharge (DCH)-Pražnjenje

Reset (RES)-Potpuno pražnjenje baterije

Maintenance (MAI)-Održavanje

Set – Podesiti

Ready (RDY)– Spreman za rad

Start – Početak rada

Stop – Završetak rada

Current – Struja

LCD Display – Ekran za ispis podataka

Voltage limit – Naponski nivo

Power failure – Prekid napajanja

Finish (FIN) – Završetak operacije

Pause (PA) – Pauzirano stanje 

Alarm voltage limit – Maksimalni nivo izlaznog napona posle koga sledi trenutno prekidanje punjenja

Alarm Current – Vrednost struje koja izaziva trenutno prekidanje punjenja

Time Condition – Vremenski uslov koji završava punjenje

Capacity Condition – Kapacitivni uslov koji završava punjenje

7.1. Default vrednosti, rasponi

	Naziv
	Opseg
	Default

	Charge Voltage/Cell


	2.20V/Cell – 2.75V/Cell

13.2V-49.5V
	2.47V/Cell

44.4V

	Charge Current
	0.2A-30A
	25A

	No. of 2V Cells
	6, 12, 18
	18

	Alarm Low Voltage
	-
	5V

	Alarm High Voltage
	-
	50V

	Alarm Current 
	-
	35A

	Minimum Current (Current stop)
	-
	160mA

	Capacity Condition
	5-400Ah
	Not defined

	Time Condition
	1min-24h 45min
	24h:00min

	Multistep
	2-4 koraka
	No

	Reset operation
	
	No

	Maintenance operation
	
	No


8. PREVENTIVNE MERE

1. Molimo Vas da pročitate uputstvo i upozorenja pre upotrebe;

2. Da biste izbegli električni udar, isključite mrežni kabel iz mreže i test kablove sa baterije pre skidanja poklopca sa uređaja ili pre zamene osigurača;

3. Ne izlažite uređaj direktnoj sunčevoj svetlosti, visokoj temperaturi i visokoj relativnoj vlažnosti;

4. Uređaj mora biti uzemljen;

5. Ne priključujte uređaj na bateriju čiji je napon manji od 5V ili veći od 50V;

6. Uvek vodite računa o korektnom polaritetu prilikom priključenja baterije. Crveni kabel na plus, crni na minus polni izvod baterije. 

7. Smestite uređaj tako da se omogući pravilno odvođenje disipirane toplote (ne prekrivati otvore za ventilaciju). Uređaj koristite samo u dobro ventiliranim prostorijama i prostorima. Gasovi oslobođeni tokom punjenja su eksplozivni. Ne pušite, izbegavajte vatru i varnice;

8. Ne dozvolite intenzivno grejanje i «ključanje» baterije tokom punjenja;

9. Ne dozvolite deci da koriste uređaj;

10. Servis uređaja može vršiti samo stručno i kvalifikovano osoblje.
9. GBC36V30A-AS-MS-PS-DCH dodatna podešavanja
GBC36V30A ima dodatno mogućnost zadavanja naponskog limita u održavanju kao i strujnog praga za prelaz iz punjenja u održavanje, izbor broja modula 1,2 ili 3 (u SCR varijanti samo 1 modul), napona napajanja ako se uređaj koristi bez baterije, temperaturna kompenzacija od 0-5mV/C/Cell (opciono) kao i maksimalan dozvoljen napon na izlazu uređaja. U ovu svrhu, iskorišćen je meni za multistep na sledeći način:

Pritiskom na SELECT, otvara se meni sa pitanjem da li se želi podešavanje parametara u održavanju.

Ako se izabere Yes, sledeće treba definisati broj nivoa u podešavanju parametara (dva ili tri nivoa, opciono do 4 koraka).

Nakon izbora broja nivoa (od 1 do 4) potrebno je definisati struju za prelaz iz punjenja u održavanje (opseg od 0 do 40A sa korakom od 1A) i naponskog limita po ćeliji u održavanju (opseg od 1.2V/Cell do 2.45V/Cell sa korakom od 0.01V/Cell).

Za svaki korak (u primeru prvi) treba kombinovanjem tastera SCROLL i SELECT definisati struju i napon. Postavljeni parametri za svaki korak se pampte i nude prilikom sledećeg postavljanja kao početni. 

U drugom koraku se bira broj modula i napon koji uređaj daje na izlazu kada se pokrene kao izvor napajanja PS bez baterije (opseg od 1.2V do 2.45V/Cell)

U trećem koraku se podešava temperaturna kompenzacija u punjenju od 0 do 5mV/C/Cell kao i maksimalan napon na izlazu uređaja u opsegu od 1.2 do 2.45V/Cell.

Uputstvo za pokretanje uređaja u Power Supply modu:

U nivou 2 za podešavanje paramera u SET režimu vrši se izbor broja modula I NAPON/ĆELIJI u modu Power Supply. Ovaj mod podrazumeva pokretanje uređaja bez priključene baterije. 

Ukoliko postoji potreba i ako se pritisne taster start u RDY modu,

poruka na LCD ekranu će biti:

Pritisak na START/SELECT:

Nakon pokretanja umesto CHR će pisati PS!

U Ovom modu uređaj ne ulazi u stanje održavanja baterije MAI, ostaje napon PS. Takođe, operacija napajanja ignoriše Default vremensko ograničenje od 12h. Dakle, u ovom modu, uređaj daje konstantan napon (izabran u meniju 4, nivo 2.) i može se zaustaviti samo pritiskom na STOP taster ili ako se desi neki alarm.

Ukoliko punjač prepozna situaciju da neki modul ne radi, blinkaće sledeća poruka (ovo ne važi za SCR punjač):

